บาทเปิด 35.14  บาทต่อดอลล่าร์ แข็งค่า
เงินบาทเปิดตลาด 35.14  บาทต่อดอลล่าร์ แข็งค่าตามภูมิภาคหลังดอลล์อ่อน กังวลนโยบาย"ทรัมป์"-จับตาผลประชุมเฟด
1 ก.พ. 2560

เงินบาทเปิดตลาด 35.14  บาทต่อดอลล่าร์ แข็งค่าตามภูมิภาคหลังดอลล์อ่อน กังวลนโยบาย"ทรัมป์"-จับตาผลประชุมเฟด
นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ระดับ 35.14 บาท/ดอลลาร์ แข็งค่า จากปิดตลาดเย็นวานนี้ที่ระดับ 35.19/21 บาท/ดอลลาร์ เคลื่อนไหวในทิศทางเดียวกับค่าเงินภูมิภาค เนื่องจากดอลลาร์อ่อนค่าจาก ความกังวลต่อนโยบายทางเศรษฐกิจของนายโดนัลด์ ทรัมป์ ประธานาธิบดีสหรัฐฯ
"บาทแข็งค่าลงมาจากเย็นวานนี้ค่อนข้างเยอะ หลังดอลลาร์อ่อนค่าจากความกังวลนโยบายเศรษฐกิจของทรัมป์ว่าจะไม่ดีจริง" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 35.10-35.20 บาท/ดอลลาร์
"คืนนี้จะมีการประชุม FOMC ที่อาจส่งผลต่อค่าเงินในระดับหนึ่ง และคืนวันศุกร์จะมีการประกาศตัวเลขสำคัญคือการจ้างงานนอกภาคเกษตรกรรมของสหรัฐฯ" นักบริหารเงิน กล่าว